Akuzatiw

Akuzatiw (wót łatyńskego accūsātum) jo gramatiski pad, kótaryž direktny objekt w nominatiwnych rěcach wugroni.

W akuzatiwje stoj objekt transitiwnych werbow, mjaztym až se pśi intransitiwnych werbach drugi pad za objekt jawi abo žeden objekt njejawi.

 W serbšćinje 
W serbšćinje akuzatiw se jano pśi singularnych žeńskich substantiwach twardego skłonjowanja wót nominatiwa rozeznawa. Pśi žywych muskich substantiwach w singularje ma samsku formu kaž genitiw.

 Warim pólewanku. (singularny žeński substantiw)
 Wiźim nana. (singularny muski substantiw, wósoba)
 Słyšym ptaška. (singularny muski substantiw, zwěrje)
 Wiźim pólo. (singularny srjejźny substantiw)

W pluralu pśi wšych substantiwach z wuwześim muskich wósobow akuzatiw ma samsku kóńcowku kaž nominatiw. Pśi muskich wósobach ma samsku formu kaž genitiw, jolic pśed tym stoj numeral.
 Julija jě kulki. (pluraliski žeński substantiw)
 Fryco wiźi tśich nanow drugich wuknikow. (pluraliski muski substantiw, wósoba)
 Anja słyšy ptaški. (pluraliski muski substantiw, zwěrje)
 Stary bur wóra póla. (pluraliski srjejźny substantiw)

 W nimšćinje 
W nimšćinje akuzatiw se jano pśi singularnych maskulinych formach artikla a pśi pronomenje tśeśeje muskeje wósoby wót nominatiwa rozeznawa.

 Otto baut ein Haus. (Otto twari dom., singularny neutrum)
 Jule kocht die Suppe. (Julija wari pólewanku., singularny femininum)
 Fritz sieht einen Esel. (Frico wiźi wósoła., singularny maskulinum)
 Josef aß Äpfel. (Jozef jo jabłuka jěł̇., plural)
Wšak se zwětšego markěrowanje na substantiwje njestanjo, ale na artiklu. Jano małko maskulinumowych słowow ma rozdźěl mjazy nominatiwom a akuzatiwom.
 Jana sieht einen Raben. (Jana wiźi grampaka.)

 Pó prepozicijach 
Někotare prepozicije kněže akuzatiw.
 durch
 für
 gegen
 ohne
 um

 Adwerbialny akuzatiw 
Teke eksistěrujo adwerbialny akuzatiw, kótaryž traśe (1) abo smugu (2 a 3) wugroni. Wón se njemóžo pśez pronomen narownaś. Mimo togo se njepominaju wót werba a togodla samo móžo pśi werbach stojaś, kótarež pśistawk w akuzatiwje njamaju.

 Sie besucht ihn jeden Monat. (Wóna wopyta jogo kuždy mjasec, 1)
 Paul hat die Katze den ganzen Weg getragen. (Pawoł jo kócku cełu drogu njasł, 2)

Samo pśi pśeměnjenju do pasiwa zawóstanjo.
 Die Katze wurden den ganzen Weg getragen. (Kócka jo była cełu drogu njasona, 3)

 Žrědła 


Kategorija:Gramatiski kazus